CELEX: 32021R0998
Language: sl
Date: 2021-06-21 00:00:00
Title: Izvedbena uredba Sveta (EU) 2021/998 z dne 21. junija 2021 o izvajanju Uredbe (EU) št. 401/2013 o omejevalnih ukrepih v zvezi z Mjanmarom/Burmo

21.6.2021   
               
               
                  SL
               
               
                  Uradni list Evropske unije
               
               
                  LI 219/45
               
            
         IZVEDBENA UREDBA SVETA (EU) 2021/998
         z dne 21. junija 2021
         o izvajanju Uredbe (EU) št. 401/2013 o omejevalnih ukrepih v zvezi z Mjanmarom/Burmo
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 401/2013 z dne 2. maja 2013 o omejevalnih ukrepih v zvezi z Mjanmarom/Burmo in razveljavitvi Uredbe (ES) št. 194/2008 (1) ter zlasti člena 4i te uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 2. maja 2013 sprejel Uredbo (EU) št. 401/2013.
                  
               
                     (2)
                  
                  
                     Glede na trenutne dejavnosti, ki spodkopavajo demokracijo in pravno državo v Mjanmaru/Burmi, ter brutalno represijo in hude kršitve človekovih pravic v državi je Svet 29. aprila 2021 sprejel Sklep (SZVP) 2021/711 (2), s katerim je podaljšal veljavne omejevalne ukrepe, vključno z vsemi uvrstitvami na seznam.
                  
               
                     (3)
                  
                  
                     Glede na dejstvo, da so razmere v Mjanmaru/Burmi še naprej resne, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge IV k Uredbi (EU) št. 401/2013, vključiti osem oseb in štiri subjekte.
                  
               
                     (4)
                  
                  
                     Uredbo (EU) št. 401/2013 bi bilo zato treba spremeniti –
                  
               SPREJEL NASLEDNJO UREDBO:
         
            Člen 1
            Priloga IV k Uredbi (EU) št. 401/2013 se spremeni, kot je navedeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
            
         
         
            Ta uredba je v celoti zavezujoča in se neposredno uporablja v vseh državah članicah.
            V Luxembourgu, 21. junija 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 121, 3.5.2013, str. 1.
         
            (2)  Sklep Sveta (SZVP) 2021/711 z dne 29. aprila 2021 o spremembi Sklepa 2013/184/SZVP o omejevalnih ukrepih zaradi razmer v Mjanmaru/Burmi (UL L 147, 30.4.2021, str. 17).
      
      
         
            PRILOGA
            Priloga IV k Uredbi (EU) št. 401/2013 se spremeni:
            
                        (1)
                     
                     
                        na seznam z naslovom „A. Fizične osebe iz člena 4a“ se dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „36.
                                 
                                 
                                    Soe Htut
                                 
                                 
                                    Datum rojstva: 29. marec 1960
                                    Kraj rojstva: Mandalay, Mjanmar
                                    Državljanstvo: Mjanmar/Burma
                                    Spol: moški
                                 
                                 
                                    Generalpodpolkovnik Soe Htut je član mjanmarskih oboroženih sil (Tatmadawa) in član državnega upravnega sveta pod vodstvom vrhovnega poveljnika Mina Aunga Hlainga.
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika 1. februarja razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Mina Aunga Hlainga. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                    Soe Htut je bil 1. februarja 2021 imenovan za ministra za notranje zadeve.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Minister za notranje zadeve je pristojen za mjanmarsko policijo, gasilsko službo in zapore. Naloge ministrstva za notranje zadeve vključujejo državno varnost ter javni red in mir. V tej funkciji je generalpodpolkovnik Soe Htut odgovoren za hude kršitve človekovih pravic, ki jih je od vojaškega udara 1. februarja 2021 zagrešila mjanmarska policija, vključno z uboji civilistov in neoboroženih protestnikov, kršitvami svobode združevanja in mirnega zbiranja, samovoljnimi aretacijami in pridržanji opozicijskih voditeljev in miroljubnih protestnikov ter kršitvami svobode izražanja.
                                    Poleg tega je generalpodpolkovnik Soe Htut kot član državnega upravnega sveta neposredno sodeloval pri odločitvah o državnih funkcijah in je zanje odgovoren ter zato odgovoren za ogrožanje demokracije in pravne države v Mjanmaru/Burmi. Je tudi neposredno odgovoren za represivne odločitve državnega upravnega sveta, vključno z zakonodajo, s katero se kršijo človekove pravice in omejujejo svoboščine državljanov Mjanmara, ter za hude kršitve človekovih pravic, ki so jih zagrešile mjanmarske varnostne sile.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (tudi Tun Tun Naing; tudi Htun Htun Naung)
                                 
                                 
                                    Datum rojstva: 30. april 1963
                                    Državljanstvo: Mjanmar/Burma
                                    Spol: moški
                                 
                                 
                                    Generalpodpolkovnik Tun Tun Naung je član mjanmarskih oboroženih sil (Tatmadawa) in je bil prej poveljnik. Je minister za mejne zadeve ter član nacionalnega obrambnega in varnostnega sveta.
                                    Leta 2013 je bil Tun Tun Naung poveljnik severnega poveljstva, ki je nadziral konflikt med burmansko vojsko in avtonomno vojsko Kačina. V tem konfliktu so mjanmarske čete pod poveljstvom Tuna Tuna Naunga resno kršile človekove pravice in mednarodno humanitarno pravo.
                                    Leta 2017 je bil Tun Tun Naung poveljujoči častnik prvega urada za posebne operacije. Pod njegovim poveljstvom so vojaki med ‚operacijami za odstranjevanje pripadnikov ljudstva Rohinga‘ zagrešili grozodejstva in hude kršitve človekovih pravic nad etničnimi manjšinami v zvezni državi Rakhine. Te operacije so se začele 25. avgusta 2017 in so vključevale samovoljne poboje, fizično zlorabo, mučenje, spolno nasilje in pridržanje pripadnikov ljudstva Rohinga. Tun Tun Naung je kot poveljnik v letih 2013 in 2017 odgovoren za hude kršitve človekovih pravic v Mjanmaru/Burmi.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Mina Aunga Hlainga. V času teh dogodkov je Tun Tun Naung 1. februarja 2021 sprejel imenovanje za ministra za mejne zadeve v vladi Zveze in s tem sedež v nacionalnem obrambnem in varnostnem svetu.
                                    Tun Tun Naung je kot član vlade Zveze in minister za mejne zadeve odgovoren za dejavnosti, ki spodkopavajo demokracijo in pravno državo v Mjanmaru, ter za dejanja, ki ogrožajo mir, varnost in stabilnost države.
                                 
                                 
                                     
                                 
                              
                                    38.
                                 
                                 
                                    Win Shein
                                    (tudi U Win Shein)
                                 
                                 
                                    Datum rojstva: 31. julij 1957
                                    Kraj rojstva: Mandalay, Mjanmar
                                    Državljanstvo: Mjanmar/Burma
                                    Spol: moški
                                    Naslov: Myananyadanar, Naypyitaw, Mjanmar/Burma
                                 
                                 
                                    Win Shein je minister za načrtovanje, finance in industrijo v vladi Zveze, ki ga je 1. februarja 2021 imenoval vrhovni poveljnik Min Aung Hlaing.
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Mina Aunga Hlainga.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Številka potnega lista: DM001478 (Mjanmar/Burma), izdan 10. septembra 2012, poteče 9. septembra 2022
                                    Nacionalna osebna izkaznica: 12DAGANA011336
                                 
                                 
                                    Win Shein je s sprejetjem imenovanja za ministra za načrtovanje, finance in industrijo vlade Zveze in s svojo pomembno vlogo v gospodarskih politikah režima odgovoren za spodkopavanje demokracije in pravne države v Mjanmaru/Burmi.
                                 
                                 
                                     
                                 
                              
                                    39.
                                 
                                 
                                    Khin Maung Yi (tudi Khin Maung Yee; tudi U Khin Maung Yi)
                                 
                                 
                                    Datum rojstva: 15. februar 1965
                                    Kraj rojstva: Rangun, Mjanmar
                                    Državljanstvo: Mjanmar/Burma
                                    Spol: moški
                                 
                                 
                                    Polkovnik Khin Maung Yi je sedanji minister za naravne vire in varstvo okolja (MONREC). Bil je stalni sekretar v tem oddelku v času demokratično izvoljene vlade.
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Mina Aunga Hlainga. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                    Državni upravni svet, ki ga vodi vrhovni poveljnik Min Aung Hlaing, je 2. februarja 2021 polkovnika Khina Maunga Yija imenoval za ministra za naravne vire in varstvo okolja.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    V skladu z mjanmarsko zakonodajo je ministrstvo za naravne vire in ohranjanje okolja (MONREC) edino odgovorno za upravljanje izkoriščanja naravnih virov Mjanmara, saj ima ključno vlogo pri izkoriščanju in trgovanju, med drugim, z viri, kot so dragi kamni, biseri in drugi mineralni viri, pa tudi na področju gozdarstva. MONREC pod njegovim vodstvom nadzoruje Myanmar Pearl Enterprise (MPE), Myanmar Gems Enterprise (MGE) in Myanmar Timber Enterprise (MTE), ki imajo izključne pravice za proizvodnjo in trgovanje z viri na svojih področjih pristojnosti.
                                    Khin Maung Yi s sprejetjem imenovanja za ministra za naravne vire in varstvo okolja ter s svojo vlogo pri izkoriščanju naravnih virov v Mjanmaru prispeva k financiranju vojaškega režima, zato je odgovoren za spodkopavanje demokracije in pravne države v Mjanmaru/Burmi.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Datum rojstva: 16. oktober 1960
                                    Državljanstvo: Mjanmar/Burma
                                    Spol: moški
                                    Nacionalna osebna izkaznica: 12/La Ma Na (N) 089 489 
                                 
                                 
                                    Admiral Tin Aung San je vrhovni poveljnik mjanmarske mornarice ter minister za promet in komunikacije. Je tudi član državnega upravnega sveta.
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika 1. februarja razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Mina Aunga Hlainga. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Državni upravni svet pod vodstvom vrhovnega poveljnika Mina Aunga Hlainga je Tina Aunga Sana 3. februarja 2021 imenoval za ministra za promet in komunikacije.
                                    Kot vladni minister je odgovoren za komunikacijo in omrežja ter tako sprejema odločitve in izvaja politike, ki opredeljujejo svobodo dostopa do podatkov na spletu. Odkar je prevzel ministrstvo, je prišlo do številnih ustavitev in namernega upočasnjevanja interneta, ponudnikom storitev pa je naročil, naj preprečijo Facebook, Twitter in Instagram na spletu. Zato je neposredno odgovoren za omejevanje svobode tiska in dostopa do informacij na spletu, s čimer spodkopava demokracijo in pravno državo v Mjanmaru/Burmi.
                                    Tin Aung San je kot član državnega upravnega sveta neposredno sodeloval pri odločitvah o državnih funkcijah in je zanje odgovoren in je zato odgovoren za ogrožanje demokracije in pravne države v Mjanmaru/Burmi. Je tudi neposredno odgovoren za represivne odločitve državnega upravnega sveta, vključno z zakonodajo, s katero se kršijo človekove pravice in omejujejo svoboščine državljanov Mjanmara, ter za hude kršitve človekovih pravic, ki so jih zagrešile mjanmarske varnostne sile.
                                 
                                 
                                     
                                 
                              
                                    41.
                                 
                                 
                                    Thida Oo
                                    tudi Daw Thida Oo
                                 
                                 
                                    Državljanstvo: Mjanmar/Burma
                                    Spol: ženski
                                 
                                 
                                    Thida OO je generalna državna tožilka Zveze Mjanmar od 2. februarja 2021, ko jo je na to mesto imenoval vrhovni poveljnik mjanmarskih oboroženih sil (Tatmadawa) Min Aung Hlaing. Je članica mjanmarskega odbora za naložbe.
                                    Mjanmarske oborožene sile (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so zanikale rezultate volitev z dne 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika 1. februarja razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Mina Aunga Hlainga. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo od prvega dne sodeluje v vladi, ki je oblast prevzela po državnem udaru, in s pooblastili iz zakona o generalnem državnem tožilcu Zveze iz leta 2010 izvaja politično motivirana sojenja in posledična samovoljna pridržanja ter omogoča zlorabe vojaškega režima. Sodeluje v dejavnostih in politikah, ki spodkopavajo demokracijo in pravno državo v Mjanmaru/Burmi, in pri dejanjih, ki ogrožajo mir, varnost in stabilnost v Mjanmaru/Burmi.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Državljanstvo: Mjanmar/Burma
                                    Spol: moški
                                 
                                 
                                    Generalmajor Aung Lin Tun je član oboroženih sil Mjanmara (Tatmadawa) in namestnik ministra za obrambo.
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika 1. februarja razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Min Aung Hlainga. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Državni upravni svet pod vodstvom vrhovnega poveljnika Mina Aunga Hlainga je 11. maja 2021 imenoval generalmajorja Aunga Lina Tuna za namestnika ministra za obrambo. Pred napredovanjem je bil del vrhovnega poveljstva vojaških sil in sodeloval pri vseh represivnih ukrepih, ki sta jih od državnega udara sprejela državni upravni svet in Tatmadaw.
                                    Generalmajor Aung Lin Tun kot namestnik ministra za obrambo sodeluje v politikah in dejavnostih, ki spodkopavajo demokracijo in pravno državo v Mjanmaru/Burmi, in pri dejanjih, ki ogrožajo mir, varnost in stabilnost v državi. Poleg tega je kot član vojaškega režima neposredno odgovoren za hude kršitve človekovih pravic, ki jih varnostne sile izvajajo nad miroljubnimi protestniki.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Kraj rojstva: Yenanchaung, Mjanmar
                                    Državljanstvo: Mjanmar/Burma
                                    Spol: moški
                                 
                                 
                                    Brigadni general Zaw Min Tun je vodja skupine za stike z mediji državnega upravnega sveta in namestnik ministra za informiranje. Bil je nekdanji vodja informacijske skupine Tatmadaw za resnične novice (True News Information Team).
                                    Mjanmarske oborožene sile (Tatmadaw) so pod vodstvom vrhovnega poveljnika Mina Aunga Hlainga 1. februarja 2021 v Mjanmaru/Burmi izvedle državni udar, tako da so zanikale rezultate volitev 8. novembra 2020 in strmoglavile demokratično izvoljeno vlado. V okviru državnega udara je podpredsednik Myint Swe kot vršilec dolžnosti predsednika 1. februarja razglasil izredno stanje ter zakonodajne, izvršne in sodne pristojnosti države prenesel na vrhovnega poveljnika obrambnih sil generala Min Aung Hlainga. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                    Državni upravni svet pod vodstvom vrhovnega poveljnika Mina Aunga Hlainga ga je 5. februarja 2021 imenoval za vodjo skupine za stike z mediji državnega upravnega svet, 7. februarja 2021 pa za namestnika ministra za informiranje.
                                    Brigadni general Zaw Min Tun je kot uradni govorec državnega upravnega sveta predsedoval vsem tiskovnim konferencam državnega upravnega sveta, na katerih so posredovali in upravičili naracijo državnega upravnega sveta o državnem udaru in dejanja hunte od takrat.
                                 
                                 
                                    21.6.2021“;
                                 
                              
                                     
                                 
                                 
                                     
                                 
                                 
                                     
                                 
                                 
                                    Kot namestnik državnega ministra za informiranje je neposredno odgovoren za medije v državni lasti ter posledično razširjanje in objavo uradnih novic. Odkar je bil Chit Naing imenovan za ministra za informiranje, Zaw Min Tung pa za njegovega namestnika, so časopisi polni provojaških člankov. Zato je Zaw Min Tun odgovoren za propagando hunte in širjenje dezinformacij prek državnih medijev, ki ne poročajo korektno. Odgovoren je tudi za odločitve, ki so privedle do zatiranja mjanmarskih medijev. Med njimi so ukazi, ki neodvisnim medijem prepovedujejo uporabo izrazov ‚državni udar‘, ‚vojaški režim‘ in ‚hunta‘ ter na podlagi katerih je prepovedano delovanje lokalnih medijskih hiš v državi in se vrstijo aretacije domačih in tujih novinarjev. V svojih izjavah javno podpira vojaški udar. Zato je odgovoren za ogrožanje demokracije v Mjanmaru/Burmi z omejevanjem svobode tiska in dostopa do informacij tako na spletu kot drugje.
                                    Brigadni general Zaw Min Tun, ki ga je imenoval državni upravni svet, sodeluje v dejavnostih in politikah, ki spodkopavajo demokracijo in pravno državo v Mjanmaru/Burmi, in pri dejanjih, ki ogrožajo mir, varnost in stabilnost v Mjanmaru/Burmi, oziroma jih podpira.
                                 
                                 
                                     
                                 
                              
                  
                        (2)
                     
                     
                        na seznam z naslovom „B. Pravne osebe, subjekti in organi iz člena 4a“ se dodajo naslednji vnosi:
                        
                                     
                                 
                                 
                                    Ime
                                 
                                 
                                    Podatki za ugotavljanje istovetnosti
                                 
                                 
                                    Razlogi
                                 
                                 
                                    Datum uvrstitve na seznam
                                 
                              
                                    „3.
                                 
                                 
                                    Myanma Gems Enterprise (tudi Myanmar Gems Enterprise)
                                 
                                 
                                    Naslov: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Mjanmar
                                    Vrsta subjekta: podjetje v državni lasti
                                 
                                 
                                    Myanmar Gems Enterprise (MGE) je podjetje v državni lasti pod nadzorom mjanmarskih oboroženih sil (Tatmadawa), ki so odgovorne za oblikovanje pravil in predpisov ter nadzor in izdajanje dovoljenj lokalnim zasebnim podjetnikom, organizacijo emporijev in posebnih prodaj žada in dragih kamnov. MGE deluje po navodilih ministrstva za naravne vire in varstvo okolja, njegovega ministra pa je imenoval državni upravni svet.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Kraj registracije: Mjanmar
                                    Spletno mesto: http://www.mge.gov.mm/
                                 
                                 
                                    Mjanmarske oborožene sile (Tatmadaw) imajo že dolgo časa pomemben interes na področju žada in dragih kamnih, zlasti prek vodstva MGE, ki ga skoraj v celoti sestavljajo nekdanji vojaški uradniki, dejavnosti pa vodita dva vojaška konglomerata (Myanmar Economic Holdings Limited (MEHL) in Myanmar Economic Corporation Limited (MEC)). Po državnem udaru 1. februarja 2021 je MGE ponovno prešel pod vojaški nadzor, kar Tatmadawu omogoča pomemben nadzor nad industrijo dragih kamnov. MGE ustvarja prihodke za različne oddelke mjanmarske države, Tatmadaw pa ima lahko s svojimi različnimi navedenimi dejavnostmi neposredne in posredne koristi od prihodkov, ki jih ustvarja ta sektor, kar prispeva k njegovim zmogljivostim za izvajanje dejavnosti, ki spodkopavajo demokracijo in pravno državo, ter hudih kršitev človekovih pravic v Mjanmaru/Burmi.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (tudi Myanmar Timber Enterprise)
                                 
                                 
                                    Naslov:
                                    Sedež: Gyogone Forest Compound, Bayint Naung Road, Insein Township, Yangin, Mjanmar
                                    Poslovalnica: No 72/74 Shawe Dagon Pagoda Road, Dagon Township, Yangon, Mjanmar
                                    Vrsta subjekta: podjetje v državni lasti
                                    Kraj registracije: Mjanmar
                                    Telefonska številka: 01-3528789
                                    Spletno mesto: http://www.mte.com.mm/index.php/en
                                 
                                 
                                    Myanma Timber Enterprise (MTE) je podjetje v državni lasti, ki deluje po navodilih ministrstva za naravne vire in varstvo okolja. MTE ima izključne pravice za proizvodnjo lesa v Mjanmaru/Burmi in njegov izvoz iz države.
                                    Mjanmarske oborožene sile (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga z državnim udarom prevzele oblast od legitimne civilne vlade in ustanovile državni upravni svet, ki izvaja zakonodajne, izvršne in sodne pristojnosti države. Vojaški režim je 2. februarja 2021 imenoval novo vlado, v kateri je tudi nov minister za naravne vire in varstvo okolja. Vojaški režim je prek državnega upravnega sveta in nove vlade prevzel nadzor nad podjetji v državni lasti, vključno z MTE, in ima koristi od njih. Zato so Myanma Timber Enterprise in njegova odvisna podjetja pod nadzorom Tatmadawa in zanj tudi ustvarjajo prihodke, s tem pa prispevajo k njegovim zmogljivostim za izvajanje dejavnosti, ki spodkopavajo demokracijo in pravno državo.
                                 
                                 
                                    21.6.2021
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Naslov:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG
                                    Vrsta subjekta: skupno podjetje
                                    Kraj registracije: Mjanmar
                                    Telefonska številka: 01-9010742; 01-9010744; 09-443250050
                                    E-naslov: fjv.md@gmail.com
                                 
                                 
                                    Forest Products Joint Venture Corporation Limited (FPJVC) je del mjanmarske lesne industrije in obdelovalec tika in trdega lesa. FPJVC je sicer javno podjetje, vendar je pod nadzorom države, saj (i) ima ta prek ministrstva za naravne vire in varstvo okolja (10 %) in podjetja Myanma Timber Enterprise v državni lasti (45 %) v lasti večino delnic FPJVC in (ii) ima pravico imenovati večino članov upravnega odbora FPJVC (med enajstimi člani po tri imenujeta ministrstvo za naravne vire in varstvo okolja ter MTE).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Mjanmarske oborožene sile (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga z državnim udarom prevzele oblast od legitimne civilne vlade in ustanovile državni upravni svet, ki izvaja zakonodajne, izvršne in sodne pristojnosti države. Vojaški režim je 2. februarja 2021 imenoval novo vlado, v kateri je tudi nov minister za naravne vire in varstvo okolja. Vojaški režim je prek državnega upravnega sveta in nove vlade prevzel nadzor nad podjetji v državni lasti, vključno z FPJVC, in ima koristi od njih. Zato je FPJVC pod nadzorom Tatmadawa in zanj tudi ustvarja prihodke, s tem pa prispeva k njegovim zmogljivostim za izvajanje dejavnosti, ki spodkopavajo demokracijo in pravno državo.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Naslov: Thukhuma Road, Datkhina Thiri Tsp, Naypyitaw Division, Mjanmar
                                    Vrsta subjekta: nevladna organizacija
                                    Kraj registracije: Jangon, Mjanmar
                                    Datum registracije: 1973
                                    Telefonska številka: (067) 30485
                                    Spletno mesto: https://www.mwvo.org/Home/About
                                 
                                 
                                    Myanmar War Veterans Organization (MWVO) je nevladna organizacija, katere namen je podpirati nekdanje člane mjanmarskih oboroženih sil (Tatmadawa). Je pomembna organizacija, ki sodeluje pri družbenih in gospodarskih vprašanjih v zvezi z vojsko v državi.
                                    Mjanmarske oborožene sile (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga z državnim udarom prevzele oblast od legitimne civilne vlade in ustanovile državni upravni svet, ki izvaja zakonodajne, izvršne in sodne pristojnosti države. Za izvrševanje teh pooblastil je bil 2. februarja ustanovljen državni upravni svet, kar je demokratično izvoljeni vladi preprečilo, da bi še naprej izpolnjevala svoj mandat.
                                 
                                 
                                    21.6.2021“.
                                 
                              
                                     
                                 
                                 
                                     
                                 
                                 
                                     
                                 
                                 
                                    V skladu z mandatom MWVO je nevladna organizacija rezervna sila Tatmadawa in sodeluje pri oblikovanju nacionalne obrambne in varnostne politike. Poleg tega organizira prorežimske shode in trenira ljudske milice ter tako podpira Tatmadaw pri dejavnostih, ki spodkopavajo demokracijo in pravno državo v Mjanmaru/Burmi.
                                    Osrednjo skupino pokroviteljev MWVO sestavljajo visoki predstavniki Tatmadawa, kot sta vrhovni poveljnik Min Aung Hlaing in namestnik vrhovnega poveljnika Soe Win. Člani MWVO so del struktur upravljanja Myanmar Economic Holdings Limited (MEHL) in Myanmar Economic Corporation Limited (MEC), ki sta konglomerata pod vojaškim vodstvom. Zato je MWVO povezan z osebami in subjekti s seznamov iz Sklepa Sveta 2013/184/SZVP in Uredbe (EU) št. 401/2013.